**NACRT**

Na temelju članka 9. stavka 3. Zakona o ljekarništvu (»Narodne novine«, broj 121/2003, 35/2008 i 117/2008) uz prethodno pribavljeno mišljenje Hrvatskog zavoda za zdravstveno osiguranje i Hrvatske ljekarničke komore, ministar zdravlja donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA ODREĐIVANJE PODRUČJA NA KOJEM ĆE SE OSNIVATI LJEKARNE

Članak 1.

U Pravilniku o uvjetima za određivanje područja na kojem će se osnivati ljekarne (»Narodne novine«, broj 26/2007, 118/2007, 81/2008, 98/2012 i116/15) u članku 6. u stavku 1. točka 3. mijenja se i glasi:

»3. ako se ljekarna ili podružnica ljekarničke ustanove osniva na području grada, odnosno općine ili gradske četvrti Grada Zagreba u kojoj je u prethodnoj kalendarskoj godini bilo ostvareno najmanje 500.000 turističkih noćenja prema podacima turističke zajednice nadležne županije, te ako je ispunjen uvjet međusobne udaljenosti od najbliže postojeće ljekarne od najmanje 300 metara.

te se dodaje nova točka 4. koja glasi:

„4. druga, odnosno svaka sljedeća ljekarna ili podružnica ljekarničke ustanove na području grada, odnosno općine iz članka 6. stavka 1. točke 5. ovog Pravilnika, temeljem kriterija ostvarenih turističkih noćenja, može se osnovati na svakih daljnjih 500.000 ostvarenih turističkih noćenja, prema podacima turističke zajednice nadležne županije, ako je ispunjen uvjet međusobne udaljenosti od najbliže postojeće ljekarne od najmanje 300 metara.“

Točka 4. članka 6. stavka 1. postaje točka 5. istog članka i stavka.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.